CELEX: 32013R0555
Language: ro
Date: 2013-06-14 00:00:00
Title: Regulamentul (UE) nr. 555/2013 al Comisiei din 14 iunie 2013 de modificare a Regulamentului (UE) nr. 142/2011 în ceea ce privește tranzitul anumitor subproduse de origine animală din Bosnia și Herțegovina  Text cu relevanță pentru SEE

18.6.2013   
            
            
               RO
            
            
               Jurnalul Oficial al Uniunii Europene
            
            
               L 164/11
            
         REGULAMENTUL (UE) NR. 555/2013 AL COMISIEI
   din 14 iunie 2013
   de modificare a Regulamentului (UE) nr. 142/2011 în ceea ce privește tranzitul anumitor subproduse de origine animală din Bosnia și Herțegovina
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulament privind subprodusele de origine animală) (1), în special articolul 41 alineatul (3) al doilea paragraf și articolul 42 alineatul (2) litera (a),
   întrucât:
   
               (1)
            
            
               Regulamentul (UE) nr. 142/2011 al Comisiei din 25 februarie 2011 de punere în aplicare a Regulamentului (CE) nr. 1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată (2) prevede măsuri de punere în aplicare a normelor sanitare privind subprodusele de origine animală și produsele derivate care nu sunt destinate consumului uman.
            
         
               (2)
            
            
               Este necesar să se stabilească condiții specifice pentru tranzitul prin Uniune al transporturilor de subproduse de origine animală și de produse derivate către țări terțe din Bosnia și Herțegovina, având în vedere situarea geografică și necesitatea de a menține accesul la portul croat Ploče după aderarea Croației la Uniune.
            
         
               (3)
            
            
               Decizia 2009/821/CE a Comisiei (3) stabilește o listă de puncte de control la frontieră aprobate, prevede anumite reguli privind controalele efectuate de către experții veterinari ai Comisiei și stabilește unitățile veterinare în cadrul sistemului TRACES. Deoarece tranzitul prin Uniune al transporturilor de subproduse de origine animală vizate din Bosnia și Herțegovina către țări terțe nu poate fi efectuat decât trecând prin punctele de control de la frontiera croată din Nova Sela și Ploče, este necesar să se includă respectivele puncte de control la frontieră în lista care figurează în anexa I la Decizia 2009/821/CE, de îndată ce vor fi îndeplinite condițiile tehnice pentru aprobarea lor.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
            
         ADOPTĂ PREZENTUL REGULAMENT:
   Articolul 1
   În Regulamentul (UE) nr. 142/2011 se introduce articolul 29a cu următorul text:
   
      „Articolul 29a
      Cerințe specifice pentru tranzitul prin Croația al subproduselor de origine animală provenite din Bosnia și Herțegovina și având ca destinație țări terțe
      (1)   Trecerea prin Uniune a transporturilor de subproduse de origine animală și produse derivate care provin din Bosnia și Herțegovina și care au ca destinație țări terțe, pe cale rutieră, direct între punctul de control la frontieră din Nova Sela și punctul de control la frontieră din Ploče, este autorizată dacă sunt îndeplinite următoarele condiții:
      
                  (a)
               
               
                  transportul este sigilat de către medicul veterinar oficial, cu un sigiliu numerotat în serie, la punctul de control la frontiera de intrare;
               
            
                  (b)
               
               
                  documentele care însoțesc transportul, prevăzute la articolul 7 din Directiva 97/78/CE, prezintă, pe fiecare pagină, ștampila «NUMAI PENTRU TRANZIT PRIN UE CU DESTINAȚIA ȚĂRI TERȚE» aplicată de medicul veterinar oficial la punctul de control la frontiera de intrare;
               
            
                  (c)
               
               
                  sunt respectate cerințele procedurale prevăzute la articolul 11 din Directiva 97/78/CE;
               
            
                  (d)
               
               
                  transportul este certificat ca fiind acceptabil pentru tranzit în documentul sanitar-veterinar comun de intrare menționat la articolul 2 alineatul (1) din Regulamentul (CE) nr. 136/2004 de către medicul veterinar oficial de la punctul de control la frontiera de intrare.
               
            (2)   Nu sunt permise descărcarea sau depozitarea unor astfel de transporturi în Uniune, în sensul articolului 12 alineatul (4) sau al articolului 13 din Directiva 97/78/CE.
      (3)   Autoritatea competentă efectuează periodic audituri pentru a verifica dacă numărul de transporturi și cantitățile de produse care părăsesc Uniunea corespund numărului și cantităților introduse în Uniune.”
   
   Articolul 2
   Prezentul regulament intră în vigoare sub rezerva și la data intrării în vigoare a Tratatului de aderare a Croației.
   Se aplică de la data de aplicare a modificărilor la Decizia 2009/821/CE prin care se introduc punctele de control la frontieră din Nova Sela și Ploče în anexa I la directivă.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 iunie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 300, 14.11.2009, p. 1.
   
      (2)  JO L 54, 26.2.2011, p. 1.
   
      (3)  JO L 296, 12.11.2009, p. 1.